open-index/open-wikipedia-markdown huggingface dataset:
צ'ארלס לור

**צ'ארלס בראון לור** (באנגלית: **Charles Brown Lore**; 16 במרץ 1831 – 6 במרץ 1911) היה עורך דין ופוליטיקאי אמריקאי, איש המפלגה הדמוקרטית אשר כיהן כתובע הכללי של דלאוור וכחבר בית הנבחרים של ארצות הברית מטעם דלאוור.

## ביוגרפיה
### ראשית חייו ומשפחתו
לור נולד בקנטוול ברידג' (כיום אודסה), דלאוור, ב-16 במרץ 1831. הוא למד בבתי הספר הציבוריים ובאקדמיית מידלטאון במידלטאון, דלאוור. ביוני 1852 השלים את לימודיו בקולג' דיקינסון בקרלייל, פנסילבניה, לאחר מכן למד משפטים והתקבל ללשכת עורכי הדין של דלאוור במחוז ניו קאסל ב-1861.

### קריירה מקצועית ופוליטית
ב-1857 כיהן כפקיד בית הנבחרים של דלאוור ובמהלך מלחמת האזרחים שימש כנציב הגיוס של הצבא הפדרלי למחוז ניו קאסל ב-1862.

לור כיהן כתובע הכללי של דלאוור בין השנים 1869 ל-1874 ונבחר כמועמד המפלגה הדמוקרטית לקונגרסים ה-48 וה-49, וכיהן בבית הנבחרים של ארצות הברית מ-4 במרץ 1883 עד ל-3 במרץ 1887. הוא לא הועמד לבחירה מחדש, וב-1893 מונה לזקן השופטים של בית המשפט העליון של דלאוור. הוא מונה מחדש ב-1897 לתקופת כהונה של שתים-עשרה שנים אך פרש ב-1909. הוא גם היה חבר בוועדת הקוד בשנים 1909 ו-1910.

בנוסף כיהן כנשיא המכונן של מועצת הנאמנים של מכללת דלאוור לסטודנטים צבעוניים מחוץ לדובר (שונה בחקיקה ב-1893 ל-State College for Colored, וכיום היא אוניברסיטת המדינה של דלאוור). הוא כיהן כנשיא מועצת המנהלים מהקמת המכללה ב-1891 ועד ל-1909 בערך.

### מוות ומורשת
לור מת בביתו בווילמינגטון שבדלאוור ב-6 במרץ 1911. שרידיו נשרפו והאפר הופקד שם בבית הקברות של הכנסייה המתודיסטית.

בית הספר היסודי צ'ארלס ב. לור בווילמינגטון התווסף למרשם הלאומי של מקומות היסטוריים בשנת 1983.

## קישורים חיצוניים
* 
* 

קטגוריה:אמריקאים ילידי דלאוור
קטגוריה:התובעים הכלליים של דלאוור
קטגוריה:בוגרי מכללת דיקינסון
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1831
קטגוריה:אמריקאים שנפטרו ב-1911
שרון בן-צדוק

**שרון בן-צדוק** (נולדה ב-31 במאי 1971) היא זמרת ויוצרת ישראלית. הייתה חברת להקת טיפקס בשנים 1994–1997 והשתתפה בשניים מאלבומי הלהקה – "החיים שלך בלאפה" ו"כלבים לא נובחים בירוק".

בן-צדוק הקליטה קולות רקע לאלבומים "אדם ונחש" של אתניX ו"כשאת נוגעת בי" של בעז שרעבי. ב-2003 הוציאה את אלבומה "Zafa-Funky grooves of Yemen", המשלב בין שירת נשים תימנית לבין עיבודים אלקטרו-אתניים.

בסוף שנות ה-90 התגוררה בוואראנסי, למדה והתמחתה בשירה הודית קלאסית. בשנת 2005 נישאה לאייל פארן, נגן סיטאר ומפיק מוזיקלי. לשניים נולד בן. ב־2008 פיתחה שיטה ללימוד פיתוח קול – "יוגה של הקול". שיטה המשלבת בין שיטות מהמזרח והמערב.

מתגוררת בפרדס חנה-כרכור.

## סינגלים
* הנני
* Heartbeat
* אנא יאבוי אנא
* Ya Goharat Galbi (אשביעך דודי)

## מופעים
* Zafa
* צלילי אהבתי
* עד אלייך
* שירת נשים (יחד עם סופי צדקה ורחלה)
* יומא

## קישורים חיצוניים

* הנני, באתר סאונדקלאוד
* 
* 
* 
* שירת נשים מהמדבר והשומרון, באתר "הבמה"
* שרון בן צדוק סולו בבית הקונפדרציה, באתר "הבמה"
* 
* 
* מפלגת שינוי: מופע חדש של נשים יוצרות מפרדס חנה - כתבה ב"חדשות חדרה".
* A world of music - כתבה בג'רוזלם פוסט

קטגוריה:זמרות ישראליות
קטגוריה:ישראליות שנולדו ב-1971
ג'ון פנינגטון

**ג'ון בראון פנינגטון** (באנגלית: **John Brown Penington**; 20 בדצמבר 1825 – 1 ביוני 1902) היה עורך דין ופוליטיקאי אמריקאי, חבר המפלגה הדמוקרטית שכיהן כתובע הכללי של דלאוור וכיהן שתי קדנציות כחבר בית הנבחרים של ארצות הברית מטעם דלאוור.

## ביוגרפיה
### ראשית חייו ומשפחתו
פנינגטון נולד ב-20 בדצמבר 1825 ליד ניו קאסל שבדלאוור, ולמד קורסים אקדמיים בניו קאסל ובניוארק הסמוכה. הוא השלים את לימודיו במכללת ג'פרסון בקנונסבורג, פנסילבניה. הוא עסק בהוראה באינדיאנה במשך כמה שנים, ולאחר מכן חזר לדלאוור, שם למד משפטים, התקבל ללשכת עורכי הדין בדלאוור ב-1857, והחל לעסוק בכך בדובר, דלאוור.

### קריירה מקצועית ופוליטית
ב-1857 כיהן כחבר בבית הנבחרים של דלאוור, וב-1859 עבד כפקיד בבית הנבחרים של דלאוור, 1863 ו-1871. הוא היה ציר לוועידות הלאומיות הדמוקרטיות הנודעות בצ'ארלסטון ובבולטימור בבחירות 1860. בשנת 1868 מונה לתובע פדרלי במחוז דלאוור על ידי הנשיא אנדרו ג'ונסון וכיהן בתפקיד עד 1872. הוא מונה לתובע הכללי של דלאוור על ידי המושל ג'יימס פונדר ב-1874 וכיהן בתפקיד עד 1879. פנינגטון נבחר מטעם המפלגה הדמוקרטית לקונגרסים ה-50 וה-51, וכיהן בבית הנבחרים של ארצות הברית מ-4 במרץ 1887 עד 3 במרץ 1891. הוא לא הועמד לבחירה מחדש ב-1890 וחזר לעסוק בעריכת דין בדובר.

### מוות ומורשת
פנינגטון מת ב-1 ביוני 1902 בדובר שבדלאוור ונקבר שם בבית הקברות הפרסביטריאני הישן, בשטח מוזיאון מדינת דלאוור.

## קישורים חיצוניים
* 
* 

קטגוריה:אמריקאים ילידי דלאוור
קטגוריה:בוגרי מכללת וושינגטון וג'פרסון
קטגוריה:התובעים הכלליים של דלאוור
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1825
קטגוריה:אמריקאים שנפטרו ב-1902
יוסף מלמד

**יוסף מלמד** (1939 – 12 ביולי 2018) היה פוליטיקאי ישראלי שכיהן כראש מועצת ראש העין.

## ביוגרפיה
יוסף מלמד נולד בתימן ב־1939, ועלה לארץ ב־1950 במהלך מבצע מרבד הקסמים.

מלמד למד בישיבת תומכי תמימים ליובאוויטש בלוד.

מלמד ניהל את בית הספר יסודי התורה בראש העין במשך שבע שנים.

באוקטובר 1970 מונה לראש מועצת ראש העין כשהוא מחליף את שלום מנצורה. מלמד נבחר על ידי קואליציה של אגודת ישראל והמערך, והוסכם על והסכם רוטציה על ראשות הרשות. במאי 1972 הודח מראשות מועצת ראש העין ומנצורה שב לראשות המועצה. בפברואר 1974 שב מלמד לתפקיד.

בבחירות לכנסת התשיעית ב־1977 הוצב מלמד במקום החמישי ברשימת אגודת ישראל לכנסת. הרשימה קיבלה רק ארבעה מושבים. מלמד טען כי הובטחה לו רוטציה במסגרתה יפנה אחד מחברי הכנסת את מקומו עבורו, אך חבר הכנסת שלמה יעקב גרוס הכחיש. בתקופה זו נחשב מקורב לאנשי צעירי אגודת ישראל ושלמה לורנץ.

בבחירות לראשות מועצת ראש העין ב־1978, שהתקיימו ללראשונה בחירות ישירות לראשות המועצה, זכה מלמד ב־2,653 קול (45.5%).

לקראת הבחירות לכנסת העשירית ב־1981 קיבל מלמד התחייבות מאגודת ישראל להסכם רוטציה כנציג עדות המזרח, אם הרשימה תקבל ארבעה מושבים. לא נקבע מי יתפטר, מלבד שהנהלת אגודת ישראל התחייבה למנחם פרוש ושלמה לורנץ כי יכהנו כהונה שלמה. שני חברי הכנסת האחרים, אברהם יוסף שפירא ושמואל הלפרט סירבו שניהם להתפטר וטנו כי על האחר לעשות זאת.

בבחירות לראשות מועצת ראש העין ב־1983 קיבל מלמד 1,417 קולות (22.38%), והפסיד בסיבוב שני ליגאל יוסף.

מלמד נפטר ב־12 ביולי 2018, והובא למנוחות בבית העלמין בראש העין .

## האשמות בפלילים
ב־1979 הגישה משטרת ישראל כתב אישום נגד מלמד בחשד שקבלן מקומי ביצע עבורו עבודות במחיר נמוך בתמורה לעבודות מטעם המועצה. ב־1980 נעצר בחשד לניסיון להפחדת והדחת עדים במשפט זה. התיק נסגר בידי פרליטות מחוז המרכז בינואר 1981.

בספטמבר 1985 נעצר בחשד למירמה בהיתר בנייה.

## חיים אישיים
בנו, מיכאל מלמד, כיהן כסגן ראש עיריית ראש העין.

## קישורים חיצוניים
*
## הערות שוליים

קטגוריה:ראשי מועצת ראש העין
קטגוריה:ראשי רשויות מקומיות מטעם אגודת ישראל
קטגוריה:ישראלים ילידי תימן
קטגוריה:ישראלים שנולדו ב-1939
קטגוריה:ישראלים שנפטרו ב-2018
גשם שיבוא

"**גשם שיבוא**" הוא סינגל שהוקלט על ידי הזמרים הישראליים שירי מימון ושמעון בוסקילה. את השיר הוציאה ב-13 בינואר 2010 לאור חברת התקליטים הליקון, כסינגל הראשון מתוך אלבום ההופעה של מימון ובוסקילה, "המופע המשותף".

## רקע וכתיבה
"גשם שיבוא" נכתב על ידי דידי שחר, והולחן על ידי בוסקילה כשיר מקורי מתוך הפרויקט המשותף שלו עם מימון. על הפקתו המוזיקלית היה עמית הראל אחראי. השיר מתאר תחושת מאבק מתמשך ונואש, דרך דימויי מסע מפרך בעל דרך מתעתעת ו חזקה. ישנם רגעי תקווה מדומה, כמו המעיין הנעלם. האדם, בכוחותיו האחרונים, פונה לשמיים ומבקש נחמה בדמות גשם, כסמל לתקווה ולחידוש.

הפזמון מבטא את הכמיהה לשבירת הצמא הפיזי והנפשי כאחד, והגשם מסמל את ההקלה והישועה המיוחלים.

### עטיפה
העטיפה מציגה את מימון ובוסקילה יושבים יחד בסביבה אינטימית ומוארת. היא לובשת חולצה לבנה בעלת טקסטורה עדינה, והוא מחזיק גיטרה בידו ומביט בה. האווירה נראית נינוחה וקרובה, כאשר נדמה שהם שקועים בשיחה או בעשייה מוזיקלית משותפת.

על השולחן העגול שמלפניהם מונחים מגזין וכוס קפה. הכיתוב בתחתית התמונה מציין את שמותיהם של המבצעים, ואת שם השיר המשותף שלהם, "גשם שיבוא".

## הצלחה מסחרית
ב-28 בינואר 2010 הוצג "גשם שיבוא" כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה-13. ב-11 במרץ עלה למקום השלישי ורשם את שיאו. לבסוף, ב-29 באפריל יצא מהמצעד לאחר 11 שבועות צעידה רצופה.

## מיקומי שיא

## הערות שוליים

קטגוריה:שירי שירי מימון
קטגוריה:שירי שמעון בוסקילה
קטגוריה:דואטים
קטגוריה:שירים בעברית
קטגוריה:שירים שנכתבו על ידי דידי שחר
קטגוריה:שירים על גשם
קטגוריה:סינגלים בהוצאת הליקון
קטגוריה:סינגלים בהוצאת עננה
אדוארד מרטין

**אדוארד ליווינגסטון מרטין** (באנגלית: **Edward Livingston Martin**; 29 במרץ 1837 – 22 בינואר 1897) היה עורך דין ופוליטיקאי אמריקאי, איש המפלגה הדמוקרטית, אשר כיהן כחבר בית הנבחרים של ארצות הברית מטעם דלאוור.

## ביוגרפיה
### ראשית חייו
מרטין נולד ב-29 במרץ 1837 בסיפורד שבדלאוור, ולמד בבתי ספר פרטיים, אקדמיית ניוארק, האקדמיה של בולמאר בווסט צ'סטר, פנסילבניה, ומכללת דלאוור בניוארק. ב-1859 השלים את לימודיו באוניברסיטת וירג'יניה בשארלוטסוויל.

### קריירה מקצועית ופוליטית
מרטין כיהן כפקיד הסנאט של דלאוור בין השנים 1863 ל-1865. הוא היה ציר לוועידות הלאומיות הדמוקרטיות ב-1864, 1872, 1876, 1880 ו-1884. הוא למד משפטים באוניברסיטת וירג'יניה ב-1866, התקבל ללשכת עורכי הדין בדלאוור באותה שנה ועסק בכך בדובר עד 1867. לאחר מכן חזר לסיפורד ועסק בחקלאות וגננות, ושימש כמנהל מועצת החקלאות של דלאוור, נשיא האגודה לגננות חצי האי, ומרצה של גראנג' במדינת דלאוור.

הוא היה הנציב ליישב את קו הגבול השנוי במחלוקת בין מדינות דלאוור וניו ג'רזי בין 1873 ל-1875. הוא נבחר כדמוקרטי לקונגרסים ה-46 וה-47, וכיהן מ-4 במרץ 1879 ועד 3 במרץ 1883. הוא לא הועמד לבחירה מחדש ב-1882 וחידש את עיסוקי הגננות והחקלאות. הוא נכשל פעמיים בניסיונו להיבחר לסנאט של ארצות הברית.

### מוות ומורשת
מרטין מת ב-22 בינואר 1897 בסיפורד שבדלאוור ונקבר שם בחצר הכנסייה האפיסקופלית של סנט לוק.

## קישורים חיצוניים
* 
* 

קטגוריה:אמריקאים ילידי דלאוור
קטגוריה:בוגרי אוניברסיטת וירג'יניה
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1837
קטגוריה:אמריקאים שנפטרו ב-1897
אודליה זימור

**אודליה זימור** (נולדה ב-22 באוקטובר 1972) היא עיתונאית וקריינית ישראלית. קריינית חדשות בכאן רשת ב' בתאגיד השידור הישראלי. קריינה חדשות מ-2016 בקול ישראל של רשות השידור עד לסגירתה. לפני כן הגישה תוכניות ברשתות קול ישראל ומבזקי חדשות בערוץ 1.

## ביוגרפיה
זימור גדלה והתחנכה בערד. בת בכורה לניבה ולשמעון.

את שירותה הצבאי עשתה בפיקוד דרום שם הייתה קצינת שלישות ולאחר מכן עברה לאג"ת שבקריה והשתחררה בדרגת סגן.

## קריירה
לאחר שחרורה סיימה זימור קורס קריינים ובשנת 1996 התקבלה ל-88FM שם הגישה תוכנית צוהריים אישית במשך 10 שנים. בשנת 1999 התקבלה למחלקת הקריינים של קול ישראל ברשות השידור והחלה להגיש תוכניות ברשתות קול ישראל: רשת ג', קול המוסיקה, מורשת וברשת א' הגישה תוכניות בעריכתה.

בשנת 2000 הגישה וערכה מבזקי חדשות בערוץ 1.

זימור סיימה לימודי עיתונאות ותקשורת בבית ספר כותרת והמשיכה בלימודי מדיניות ציבורית ב שם סיימה תואר ראשון בתקשורת ובמדיניות ציבורית.

בין לבין הופיעה בפרסומות, הגיהה בהוצאת ספרים עם עובד והנחתה טקסים ואירועים.

בשנת 2016 התחילה זימור לקריין חדשות ברשת ב' של קול ישראל עד לסגירת רשות השידור, עברה לתאגיד השידור הישראלי כקריינית חדשות בכאן רשת ב' עם תחילת שידוריה ב-15 במאי 2017, ובמשך 4 שנים לאחר מכן גם הייתה סדרנית העבודה של קרייני חדר החדשות.

בשנת 2023 נבחרה להנהלת אגודת העיתונאים ירושלים ולוועד העובדים של תאגיד השידור הישראלי.

בשלוש השנים האחרונות נמצאת בעשירייה הראשונה ב"מדד ייצוג הנשים בתקשורת" של העין השביעית וחברת יפעת מחקרי מדיה .

## חיים אישיים
זימור אם לבן ולבת.

## קישורים חיצוניים

## הערות שוליים

קטגוריה:עיתונאיות ישראליות
קטגוריה:קרייניות חדשות ישראליות
קטגוריה:סגל תאגיד השידור הישראלי - שידורי הרדיו
קטגוריה:בוגרי המכללה האקדמית בית ברל
קטגוריה:ישראליות שנולדו ב-1972
בכר בן בנימין

**בֶּכֶר** הוא דמות מקראית, בנו השני של בנימין ונכדם של יעקב ושל רחל. לבכר היו תשעה אחים: בלע, אשבל, גרא, נעמן, אחי, ראש, מפים, חפים וארד. בכר לא מופיע ברשימת משפחות שבט בנימין במפקד בני ישראל בערבות מואב. לפי רש"י היה זה משום שמשפחתו בטלה:

על פי המדרש, בכר נקרא על שם יוסף, שהיה בכור לאימו.

בספר דברי הימים מוזכרים תשעה בנים שהיו לבכר, ונמנים שם 20,200 גיבורי חיל שהיו במשפחת בכר.

## הערות שוליים

קטגוריה:אישים משבט בנימין
קטגוריה:יורדי מצרים
יריעת הצלה

[ממוזער|כבאי ב[ונקובר|וונקובר קופץ ליריעת הצלה, תצלום מ-1910]]
**יריעת הצלה** היא סוג של ציוד חילוץ אשר שימש בעבר כבאים על מנת להציל אנשים שנלכדו בבניינים בוערים. יריעת ההצלה הומצאה ב-1887 על ידי המורה האמריקני תומאס פ. בראודר והיא הפכה פופולרית במיוחד בסוף המאה ה-19 ובתחילת המאה ה-20 כשיטה לחלץ אנשים לכודים שלא הייתה להם דרך אפשרות אחרת מלבד לקפוץ מהקומות העליונות של בניינים בוערים. יריעות ההצלה היו עשויות מבד עמיד אותו היה ניתן לפתוח במהירות רבה יחסית, ומספר רב של כבאים היו עומדים במעגל, בקרבת החלונות של המבנה ממנו האנשים הולכים לקפוץ, והם היו אוחזים בקצוות של יריעת ההצלה אשר הייתה עגולה, והם היו מוודאים שיריעת ההצלה מתוחה על מנת לרכך את הנפילה של האנשים שקופצים אליה ובאופן זה להפחית משמעותית את סיכויי הפציעה ומוות. יריעות ההצלה היו הכי יעילות בקפיצה בניינים בני שש קומות ומטה, אף על פי שהיו לאורך השנים מקרים בהם אנשים שקפצו אל יריעות ההצלה מגובה רב יותר הצליחו לשרוד את הנפילה.

אף על פי שיריעות ההצלה הצילו לאורך השנים אנשים רבים, יעילותן הייתה מוגבלת – במיוחד כאשר אנשים קפצו מגובה רב מדי, או כאשר אנשים פספסו את יריעת ההצלה או התנגשו במכשולים שונים בדרך למטה. לעיתים רבות יריעות ההצלה אף נקרעו כאשר יותר מדי אנשים קפצו בבת אחת עליהן. במקרים אחרים הכבאים עצמם נפצעו או נהרגו מהנפילות. בשל כך הן הוחלפו בהדרגה לאורך השנים בשיטות חילוץ מתקדמות יותר כמו שימוש בסולמות ארוכים במיוחד שהותקנו על משאיות כיבוי, כריות אוויר מתנפחות, ואפילו מנופים שימשו לצורך חילוץ אנשים מבניינים רבי קומות. בנוסף, שיפורים בתקנות הבנייה לאורך השנים הובילו לכך שבמרבית המבנים המודרניים נוספו נתיבי מילוט נוספים, ומערכת כיבוי שריפות אשר הפחיתו את הצורך בשימוש בציוד חילוץ חירום מלכתחילה.

החל משנות ה-80 של המאה ה-20 צוותי הכבאים הפסיקו לגמרי להשתמש ביריעות הצלה. כיום ניתן לראות יריעות הצלה במוזיאוני כיבוי אש שונים ברחבי העולם.

## גלריית תמונות

קובץ:Bundesarchiv_Bild_102-10734,_Berlin,_Feuerwehr_bei_einer_Übung.jpg|כבאים בברלין במהלך אימון עם יריעת הצלה, תצלום מ-1930
קובץ:Carl_Pippich-Ringtheater.jpg|ציור של שימוש ביריעת הצלה במהלך שריפה בתיאטרון בווינה ב-8 בדצמבר 1881
קובץ:Michael Finder and Willy Finder - Flickr - The Central Intelligence Agency.jpg|ילד בן ארבע ממזרח גרמניה נזרק על ידי אביו ליריעת הצלה אותה החזיקו אנשים שגרו מעבר לגבול בתחומי מערב גרמניה. האב מתכונן לקפוץ אל יריעת ההצלה בעצמו לאחר מכן. תצלום מ-7 באוקטובר 1961
קובץ:Amsterdamsche Brandweer Springzeil.jpg|כבאים באמסטרדם במהלך אימון עם יריעת הצלה, תצלום מ-1910
קובץ:Life_net_Napa.jpg|יריעת הצלה אשר מוצגת במוזיאון הכבאים של מחוז נאפה אשר במדינת קליפורניה


## קישורים חיצוניים

## הערות שוליים

קטגוריה:ארצות הברית: המצאות
קטגוריה:כיבוי אש
אשבל בן בנימין

**אַשְׁבֵּל** הוא דמות מקראית, בנו השלישי של בנימין ונכדם של יעקב ושל רחל. לאשבל היו תשעה אחים: בלע, בכר, גרא, נעמן, אחי, ראש, מפים, חפים וארד. למשפחתו של אשבל קראו משפחת הָאַשְׁבֵּלִי.

על פי המדרש, אשבל נקרא על שם יוסף, ש**שבאו אל**.

בספר דברי הימים אשבל נקרא בשם יְדִיעֲאֵל, ושם נכתב שהיה לו בן בשם בִּלְהָן, ולו היו שבעה בנים. בנוסף, נמנים שם 17,200 אנשי מלחמה שהיו במשפחת אשבל.

## הערות שוליים

קטגוריה:אישים משבט בנימין
קטגוריה:יורדי מצרים
גרא בן בנימין

**גֵּרָא** הוא דמות מקראית, בנו הרביעי של בנימין ונכדם של יעקב ושל רחל. לגרא היו תשעה אחים: בלע, בכר, אשבל, נעמן, אחי, ראש, מפים, חפים וארד. גרא לא מופיע ברשימת משפחות שבט בנימין במפקד בני ישראל בערבות מואב. לפי רש"י היה זה משום שמשפחתו בטלה:

## השם
על פי המדרש, גרא נקרא על שם יוסף, ש**נתגייר** באכסניא.

השם גרא מופיע שוב בשבט בנימין מספר דורות לאחר מכן בשם אביו של השופט השני אהוד בן גרא. כן חוזר ומופיע שם זה בשבט בנימין בתקופת דוד במלך בדמות של שמעי בן גרא.

השם גרא מוזכר בחרסי שומרון (מס' 30). על פי הידוע מהשפה הפיניקית הוא יכול לשמש כקיצור של שמות תיאופוריים. יש הסוברים שהשם גרא הוא קיצור של שם תיאופורי, שמשמעותו גר האלהות.

## הערות שוליים

קטגוריה:אישים משבט בנימין
קטגוריה:יורדי מצרים
ג'יימס ויליאמס (פוליטיקאי מדלאוור)

**ג'יימס ויליאמס** (באנגלית: **James Williams**; 4 באוגוסט 1825 – 12 באפריל 1899) היה חוואי ופוליטיקאי אמריקאי, איש המפלגה הדמוקרטית, אשר כיהן כחבר האספה הכללית של דלאוור וכחבר בית הנבחרים של ארצות הברית מטעם דלאוור.

## ביוגרפיה
### ראשית חייו
ויליאמס נולד ב-4 באוגוסט 1825 בפילדלפיה שהפנסילבניה, היה בנם של ג'ון ואסתר ויליאמס. אביו היה סוחר עצים, והשכלתו המוקדמת הייתה בשיעורים פרטיים. תחילה הפך לחניך נגר, והתכוון להיות אדריכל. בשנת 1848 קנה אביו אחוזה גדולה במחוז קנט, דלאוור, וויליאמס הצעיר עבר לקנטון כדי להתחיל בחקלאות ולנהל את הנכס.

### קריירה מקצועית ופוליטית
ויליאמס נעשה פעיל פוליטית במפלגה הדמוקרטית, ונבחר לבית הנבחרים של דלאוור, שם כיהן בשנים 1857/1858, 1863/1864 ו-1883/1884. לאחר מכן כיהן בסנאט של המדינה מ-1891/1892, והיה יושב ראש הסנאט ל-1869/1870. בשנת 1872 היה ציר בוועידה הלאומית של המפלגה אשר מינה את הוראס גרילי למועמד לנשיא ארצות הברית. ויליאמס נבחר פעמיים כחבר בית הנבחרים של ארצות הברית, וכיהן בשתי קדנציות מ-1875 עד 1879, בקונגרסים ה-44 וה-45 תחת נשיאי ארצות הברית יוליסס ס. גרנט ורתרפורד הייז.

הוא נשאר חקלאי לאורך כל שירותו הציבורי. לאחר שחזר לחיים הפרטיים התרחב לייצור דשנים, והגדיל את אחזקותיו בחוות בדלאוור ובמרילנד. ב-1891 עבר לסמירנה, דלאוור, אך המשיך בחקלאות עד סוף חייו.

### מוות ומורשת
ויליאמס חי בשקט, מת ב-12 באפריל 1899 בסמירנה שבדלאוור, ונקבר שם בבית הקברות של הכנסייה האפיסקופלית של פטרוס הקדוש.

## קישורים חיצוניים
* 
* 

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1825
קטגוריה:אמריקאים שנפטרו ב-1899
שיר תקווה (שיר של מירי מסיקה)

"**שיר תקווה**" הוא שיר שהוקלט על ידי הזמרת הישראלית מירי מסיקה, מתוך אלבום הבכורה שלה הנושא את שמה. הוא יצא לאור ב-2 באפריל 2005 דרך חברות התקליטים הד ארצי ועננה.

## רקע וכתיבה
"שיר תקווה" נכתב על ידי מיכאל וקנין, והולחן על ידי שמעון בוסקילה. על הפקתו המוזיקלית היו אורי זך ושמוליק נויפלד אחראיים. השיר מדבר על התחלות חדשות, תקווה והתמודדות עם אתגרים. הוא מעודד את השומע לא לוותר, ומזכיר שהתשובות לשאלות ולפחדים מצויות בתוכו. "שיר תקווה" מעורר מחשבה על האפשרות לשנות את הגישה לחיים, ומחזק את התחושה שכל יום הוא הזדמנות להתחלה חדשה, גם אם הניצחון אינו מגיע מיידית.

בפזמון מודגש שהתקווה נשארת איתנו גם בזמנים קשים של בדידות וכאב. המסר המרכזי הוא לא להישבר מול הקשיים, להמשיך להאמין, ולעשות מאמצים להישאר חזקים גם מול הלא נודע.

## הופעות חיות וגרסאות כיסוי
מסיקה ביצעה את "שיר תקווה" בעשרות מהופעותיה, ומוזיקאים נוספים ביצעו הקליטו אותו.

בשנת 2009 ביצעה אותו מסיקה בטקס הדלקת המשואות בהר הרצל לרגל חגיגות 61 שנים לעצמאותה של ישראל. בשנת 2010 ביצעה אותו בשוהם, לרגל חג סוכות. ב-13 בספטמבר 2012 בוצע "שיר תקווה" על ידי מסיקה בהיכל התרבות של מודיעין-מכבים-רעות. בשנת 2013 שרו אנאל ולנזי כשהתחרתה ב-''The Voice'' ישראל ושי המבר כשהתחרתה ב"בית ספר למוזיקה" את השיר.

ב-21 באפריל 2015 פורסמה גרסה מיוחדת לשיר לכבוד יום הזיכרון לחללי מערכות ישראל בביצועה של מסיקה וילדים יתומים, שאיבדו את הוריהם במהלך מבצע צוק איתן. בשנת 2017 בוצע "שיר תקווה" על ידי מסיקה במהלך הופעתה באמפי קיסריה, ומאוחר יותר גם במועדון "זאפה" תל אביב-יפו.

בשנת 2020, בעיצומה של מגפת הקורונה בישראל, יצאה רשת מועדוני זאפה בפרויקט "זאפה לייב". מסיקה השתתפה בו, וביצעה את "שיר תקווה". ב-25 באוקטובר 2021 הופיעה עם השיר בהיכל התרבות בבת ים. ב-8 באפריל אותה השנה שרה אותו במסגרת עצרת יום הזיכרון לשואה ולגבורה ביד מרדכי. בשנת 2022 שרה נופר שוקר אותו באודישן שלה ל"אקס פקטור לאירוויזיון". באותה שנה חברה מסיקה אל ואלרי חמאתי, והשתיים ביצעו את "שיר תקווה" בהופעתן המשותפת במועדון זאפה תל אביב-יפו. בשנת 2024 הופיעה מסיקה בערב "שרים לזכרם" של עיריית בת ים, ושרה את השיר.

## גרסתם של שירי מימון ושמעון בוסקילה

בשנת 2010 ייסדו שירי מימון ושמעון בוסקילה צמד מוזיקלי חדש. הסינגל הראשון שלהם פורסם בינואר 2010, "גשם שיבוא", והגיע למקום השלישי במצעד הפזמונים של רשת ג'. ב-29 באוגוסט יצאה גרסתם ל"שיר תקווה" כסינגל מסחרי. היא נכללה באלבום ההופעה של השניים, "המופע המשותף".

### הצלחה מסחרית
ב-16 בספטמבר 2010 הוצג "שיר תקווה" כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום השישי, הכניסה הגבוהה ביותר למצעד באותו שבוע. ב-21 באוקטובר עלה למקום השני ורשם את שיאו. לבסוף, ב-25 בנובמבר יצא מהדירוג השבועי לאחר שבעה שבועות צעידה רצופה.

הוא הגיע למקומות ה-12 וה-22 במצעדים השנתיים של וואלה! ורשת ג' ושל גלגלצ ומאקו בהתאמה.

### מיקומי שיא

## קישורים חיצוניים

* מיכאל וקנין ז''ל, אתר הביטוח הלאומי

## הערות שוליים

קטגוריה:שירי 2005
קטגוריה:סינגלים מ-2010
קטגוריה:שירי מירי מסיקה
קטגוריה:שירי שירי מימון
קטגוריה:שירי שמעון בוסקילה
קטגוריה:דואטים
קטגוריה:שירים בעברית
קטגוריה:שירים שהופקו על ידי אורי זך
קטגוריה:שירים שהופקו על ידי שמוליק נויפלד
קטגוריה:שירים על תקווה
קטגוריה:סינגלים בהוצאת הליקון
קטגוריה:סינגלים בהוצאת עננה
גשר השדרה השלישית (ניו יורק)

**גשר השדרה השלישית** (באנגלית: **Third Avenue Bridge**) הוא גשר נפתח מסתובב המוביל תנועת כבישים דרום מערבה (לכיוון מנהטן בלבד) לשדרה השלישית מעל ה-הארלם ריבר, ומחבר את הרבעים של מנהטן והברונקס בניו יורק. בעבר הוא נשא דרומה את כביש 1A של מדינת ניו יורק. בצד מנהטן, הגשר מעביר את התנועה לשלושה צירי תנועה: לרחוב 128 מזרח; למפגש רחוב 129 מזרח עם שדרת לקסינגטון; ול-הארלם ריבר דרייב שממשיך הלאה דרומה כ-FDR דרייב במנהטן (ראו במפה למטה לאחר הגדלתה).

הגשר היה בעבר דו-כיווני, אך הוסב לפעולה חד-כיוונית דרום מערבה ב-5 באוגוסט 1941, באותו יום שבו גשר שדרת וויליס הוסב באופן דומה לכיוון צפון מזרח. ב-1955 הוסר ונמכר הגשר הרב-מסבכי המקורי שנבנה ב-1898. הגשר שנבנה מחדש נפתח מחדש בדצמבר 1956.

## הבנייה מחדש
בין השנים 2001-2005 וכחלק ממיזם שיקום גדול של מחלקת התחבורה של עיריית ניו יורק, הוצב רכיב נייד מסתובב חדש למקומו ב-29 באוקטובר 2004. שני נתיבים של תנועה למנהטן נפתחו ב-6 בדצמבר 2004, ושלושת הנתיבים הנותרים נפתחו ב-2005. בנוסף להחלפת הרכיב הנייד של הגשר, והמכונות שלו בתא השליטה והבקרה, הפרויקט כלל רמפות גישה לגשר שעוצבו מחדש בצד של הברונקס ומחוץ לגשר במנהטן. כפי שתוכנן, גשר השדרה השלישית נושא חמישה נתיבים של תנועה מהברונקס למנהטן, שהתפצלו לשלוש רמפות במנהטן: לרחוב 128 מזרח והשדרה השנייה; למפגש שדרת לקסינגטון עם רחוב 129 מזרח; ולכיוון הארלם דרייב.

לשנת 2011, מחלקת התחבורה של ניו יורק, המפעילה ומתחזקת את הגשר, דיווחה על נפח תנועה יומי ממוצע של 59,603 כלי רכב; הגשר הגיע לשיא של 73,121 כלי רכב בשנת 2000. בין השנים 2000 ל-2014, הגשר נפתח לכלי שיט 93 פעמים, כולל 60 פעמים ב-2007. ב-8 ביולי 2024, במהלך גלי החום של צפון אמריקה 2024, הגשר סבל מהתפשטות חום, ונתקע במצב פתוח, כך שכלי רכב לא יכלו לחצות אותו. מכבי האש של ניו יורק ריססו מים על הגשר כדי לקרר אותו.

## תיאור הגשר
הגשר ממוקם כ-750 מטרים דרומית לגשר שדרת מדיסון ו-600 מטרים מצפון-מערב לגשר שדרת וויליס. הוא מורכב על שלושה מזחים המעוגנים בקרקעית הנהר. שני המזחים הקיצוניים נייחים, בעוד שהמזח המרכזי, נושא את הרכיב הנייד והנפתח של הגשר, שמורכב משלושה רכיבי משנה, המוצגים בפרק "גלריה" להלן. מעל המזח הזה מוצב גם חדר הבקרה והשליטה על המנועים המופעלים בעת פתיחת וסיבוב הגשר למעבר ספינות.

## תחבורה ציבורית
גשר השדרה השלישית נושא את קו האוטובוס M125 המופעל על ידי MTA רשות התעבורה של העיר ניו יורק. מספר הנוסעים הממוצע של המסלול בימי חול הוא 19,951.

## ראו גם
* הגשרים לאורך הארלם ריבר
* גשר שדרת וויליס
* גשר שדרת מדיסון

## גלריה

Third Avenue Bridge View from Manhattan.jpg|גשר השדרה השלישית מבט מכיוון מנהטן.
Third Avenue Bridge View from the Bronx.jpg|גשר השדרה השלישית, מבט מהברונקס.
The Central Component of the Swing Bridge 3rd Avenue.jpg|הרכיב המרכזי במערכת סיבוב הגשר. על רכיב זה מותקנים המנועים וחדר השליטה והברה על פתיחת וסיבוב בגשר (ראו בחלק העליון של התמונה.
The 3rd Ave. Bridge part 1 of the Hydraulic System.jpg|רכיב קיצוני אחד במערכת. ההידראולית של סיבוב ופתיחת הגשר.
The 3rd Ave. Bridge part 2 of the Hydraulic System.jpg|רכיב קיצוני שני במערכת ההידראולית של סיבוב ופתיחת הגשר.
Park Avenue Bridge View from the 3rd Avenue Bridge.jpg|מבט על גשר הרכבת של שדרת פארק מגשר השדרה השלישית (מבט מדרום).


## ביאורים

## קישורים חיצוניים

## הערות שוליים

קטגוריה:מדינת ניו יורק: גשרים
קטגוריה:ניו יורק: גשרים
קטגוריה:ניו יורק: גאוגרפיה
קטגוריה:הארלם ריבר
ג'יימס לופלנד

**ג'יימס ראש לופלנד** (באנגלית: **James Rush Lofland**; 2 בנובמבר 1823 – 10 בפברואר 1894) היה עורך דין ופוליטיקאי אמריקאי, איש המפלגה הרפובליקנית, אשר כיהן כחבר בית הנבחרים של ארצות הברית מטעם דלאוור.

## ביוגרפיה
### ראשית חייו
לופלנד נולד ב-2 בנובמבר 1823 במילפורד שבדלאוור, קיבל חינוך קלאסי וב-1845 השלים את לימודיו במכללת דלאוור בניוארק. הוא למד משפטים, והתקבל ללשכת עורכי הדין בדלאוור ב-1848, והחל את עיסוקו במילפורד.

### קריירה מקצועית ופוליטית
ב-1849 כיהן כמזכיר הסנאט של דלאוור, וב-1853 היה חבר בוועידה החוקתית של המדינה. הוא היה מזכיר המדינה של דלאוור מ-1855 עד 1859, ומנהל שכר בצבא ארצות הברית מ-1863 עד 1867. במהלך הבחירות לנשיאות 1872 הוא היה ציר בוועידה הלאומית הרפובליקנית.

לופלנד נבחר מטעם המפלגה הרפובליקנית לקונגרס ה-43, וכיהן בבית הנבחרים של ארצות הברית מ-4 במרץ 1873 עד 3 במרץ 1875. הוא נכשל בניסיון להיבחר מחדש ב-1874 לקונגרס ה-44, וחזר לעסוק במשפטים.

### מוות ומורשת
לופלנד מת ב-10 בפברואר 1894 במילפורד שבדלאוור ונקבר שם בבית הקברות של אוד-פלוז.

## קישורים חיצוניים
* 
* 

קטגוריה:אמריקאים ילידי דלאוור
קטגוריה:עורכי דין אמריקאים במאה ה-19
קטגוריה:מזכירי המדינה של דלאוור
קטגוריה:בוגרי אוניברסיטת דלאוור
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1823
קטגוריה:אמריקאים שנפטרו ב-1894
ג'ון אנתוני ניקולסון

**ג'ון אנתוני ניקולסון** (באנגלית: **John Anthony Nicholson**; 17 בנובמבר 1827 – 4 בנובמבר 1906) היה עורך דין ופוליטיקאי אמריקאי, איש המפלגה הדמוקרטית, אשר כיהן כחבר בית הנבחרים של ארצות הברית מטעם דלאוור.

## ביוגרפיה
### ראשית חייו ומשפחתו
ניקולסון נולד ב-17 בנובמבר 1827 בלורל שבדלאוור, והיה בנם של ג'ייקוב קאנון ניקולסון וסוזנה פאונטלרוי ניקולסון. הוא החל לימודי הכנה בלורל, והשלים אותם בסמינר במחוז נלסון, וירג'יניה, אולי בבית הספר הפרסביטריאני בלינצ'בורג. לאחר ארבע שנות לימודים, בשנת 1847 השלים את לימודיו בקולג' דיקינסון בקרלייל, פנסילבניה. באוגוסט 1848 התחתן עם אנג'ליקה קילין ריד וג'ון ריד ניקולסון היה אחד מילדיהם.

### קריירה מקצועית ופוליטית
ניקולסון החל את הקריירה שלו כמפקח על בתי הספר החופשיים של מחוז קנט ב-1851. במקביל למד משפטים אצל מרטין בייטס בדובר, התקבל ללשכת עורכי הדין בדלאוור ב-1850 והחל לעסוק בעריכת דין בדובר. בנוסף שירת כבריגדיר גנרל של המיליציה במחוז קנט ב-1861. ב-1864 ניצח את המועמד הרפובליקני והיוניוניסט נתנאל סמית'רס, בוגר נוסף של דיקינסון, ובסופו של דבר נבחר כדמוקרטי לקונגרסים ה-39 וה-40, וכיהן בבית הנבחרים של ארצות הברית מ-4 במרץ 1865 ועד 3 במרץ 1869. בקדנציה הראשונה היה בוועדת הבחירות ובשנייה בוועדת ההקצאות. הוא לא הועמד למינוי מחדש ב-1868 והמשיך בעיסוקו במשפטים.

### מוות ומורשת
ניקולסון מת ב-4 בנובמבר 1906 בדובר שבדלאוור ונקבר שם בבית הקברות הפרסביטריאני הישן, בשטח מוזיאון מדינת דלאוור. בנו, ג'ון ריד ניקולסון, היה קנצלר דלאוור בין 1895 ל-1909.

ביתו, Wheel of Fortune, התווסף למרשם הלאומי של מקומות היסטוריים בשנת 1973.

## קישורים חיצוניים
* 
* 

קטגוריה:אמריקאים ילידי דלאוור
קטגוריה:בוגרי מכללת דיקינסון
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1827
קטגוריה:אמריקאים שנפטרו ב-1906
נעמן בן בנימין

ֿ**נַעֲמָן** הוא דמות מקראית, בנו החמישי של בנימין ונכדם של יעקב ושל רחל. לנעמן היו תשעה אחים: בלע, בכר, אשבל, גרא, אחי, ראש, מפים, חפים וארד. נעמן לא מופיע ברשימת משפחות שבט בנימין במפקד בני ישראל בערבות מואב. לפי רש"י היה זה משום שמשפחתו בטלה:

על פי המדרש, נעמן נקרא על שם יוסף, שהיה **נעים** ביותר.

בנו של אחיו הבכור בלע נקרא על שמו – נעמן.

## הערות שוליים

קטגוריה:יורדי מצרים
עד סוף העולם

"**עד סוף העולם**" הוא סינגל שהוקלט על ידי צמד הזמרים חיים משה ויואב יצחק. את השיר הוציאה בנובמבר 2002 חברת התקליטים הד ארצי, כסינגל מתוך האלבום "שניים סוכר", שהכיל דואטים חדשים בביצוע זמרים מזרחית.

## רקע וכתיבה
"עד סוף העולם" נכתב על ידי יוסי גיספן והולחן על ידי שמעון בוסקילה. על הפקתו המוזיקלית היה תמיר צור אחראי. השיר עוסק באהבה עמוקה ובחיבור רגשי בלתי מתפשר בין שני אנשים. הדובר מתאר את תחושותיו מהרגע הראשון שפגש את אהובתו, ומרגיש שהאהבה ביניהם נצחית. הוא מדבר על המסירות והנכונות להקריב הרבה עבור האהבה הזו, תוך שהוא מדגיש את התמיכה ההדדית גם בזמנים קשים.

הפזמון מדגיש את עוצמת האהבה הזו, שמשתווה לסיפורי אהבה מהעבר כמו אדם וחווה. הדובר מבטיח לאהוב את אהובתו "עד סוף העולם" ולהיות לצידה בטוב וברע, כשהיא החצי המשלים שלו.

לימים הקליט משה את גרסתו הסוליסטית, והכליל אותו באלבומיו השונים, כמו "נוגע בנשמה" (2005) ו"הדואטים" (2009).

## הצלחה מסחרית
ב-10 בנובמבר 2002 הוצג "עד סוף העולם" כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה-17, ורשם את שיאו במצעד. לבסוף, ב-8 בדצמבר, יצא מהדירוג לאחר שלושה שבועות צעידה רצופה. במצעד "פסקול העשור", שערכו ערוץ 24 ומאקו, הגיע השיר למקום ה-50.

## מיקומי שיא

## גרסתם של שירי מימון ושמעון בוסקילה

בשנת 2010 ייסדו שירי מימון ושמעון בוסקילה צמד מוזיקלי חדש. הסינגל הראשון שלהם פורסם בינואר 2010, "גשם שיבוא", והגיע למקום השלישי במצעד הפזמונים של רשת ג'. ב-29 באוגוסט יצאה גרסתם ל"שיר תקווה" כסינגל שני. ב-3 באפריל 2011 יצאה גרסתם ל"עד סוף העולם" כסינגל מסחרי. הוא נכלל באלבום ההופעה של השניים, "המופע המשותף".

### הצלחה מסחרית
ב-14 באפריל 2011 הוצג "עד סוף העולם" כמועמד לכניסה למצעד הפזמונים השבועי של רשת ג'. בשבוע שלאחר מכן הוחלט שלא להכניס אותו לדירוג השבועי. במצעד ההשמעות של רדיו אמצע הדרך הגיע השיר למקום העשירי.

### מיקומי שיא

## הערות שוליים

קטגוריה:שירי 2002
קטגוריה:סינגלים מ-2002
קטגוריה:סינגלים מ-2010
קטגוריה:שירי חיים משה
קטגוריה:שירי שירי מימון
קטגוריה:שירי שמעון בוסקילה
קטגוריה:דואטים
קטגוריה:שירים בעברית
קטגוריה:שירים שנכתבו על ידי יוסי גיספן
קטגוריה:שירים שהופקו על ידי תמיר צור
קטגוריה:שירי אהבה בעברית
קטגוריה:סינגלים בהוצאת הד ארצי
קטגוריה:סינגלים בהוצאת הליקון
קטגוריה:סינגלים בהוצאת עננה
ארד בן בנימין

**אַרְדְּ** הוא דמות מקראית, בנו העשירי והאחרון של בנימין ונכדם של יעקב ושל רחל. לארד היו תשעה אחים: בלע, בכר, אשבל, גרא, נעמן, אחי, ראש, מפים וחפים. ארד לא מופיע ברשימת משפחות שבט בנימין במפקד בני ישראל בערבות מואב. לפי רש"י היה זה משום שמשפחתו בטלה:

על פי המדרש, ארד נקרא על שם יוסף, ש**ירד** לבין אומות העולם, או לפי גרסה אחרת על שם שפניו דומים ל**[[ורד|וורד]]**

בנו של אחיו הבכור בלע נקרא על שמו – ארד.

## הערות שוליים

קטגוריה:אישים משבט בנימין
קטגוריה:יורדי מצרים
מיופלוסוס

**מיופלוסוס** (שם מדעי: *Mioplosus*) הוא סוג של דג קדום ממחלקת מקריני סנפיר מסדרת הדקראים, אשר התקיים באאוקן שלפני 48 מיליון שנה מזמננו.

סוג זה תואר למדע בידי החוקר אדוארד דרינקר קופ ב-1977 ונכלל בו מין יחיד – *Mioplosus labracoides*. ממצאי המאובנים שלו התגלו בתצורות נהר גרין  שבוויומינג. ממצאים נוספים התגלו בלאגרשטטות ברחבי אירופה, אסיה ובניו זילנד ולפי הממצאים הדג התקיים במים מתוקים או מים מליחים.

## תיאור
מעריכים שדג זה היה קשור למשפחת הפרקתיים, ביניהם דגי הפרקה וכן הסוג הטורף *Sander*, אשר כנראה היה קרובו הרחוק. בדומה לרוב הפרקתיים הוא היה בעל שני סנפירי גב זקורים, כאשר הקדמי קוצני והאחורי רך יותר והוא היה בעל זנב רחב עם אונות פרוקות. הפרטים הגדולים ביותר הגיעו לאורך של מעל 50 ס"מ, אם כי לרוב רק לאורך 40 ס"מ ומטה. לא כל החוקרים מסכימים על שיוכם למשפחת הפרקתיים ומעריכים שהם קרובים יותר למשפחות: פרקות ממוזגות, לברקיים או לטסיים.

הדג היה בעל לסתות חזקות ושיניים חדות והוא היה טורף דגים רעב שהתגלה עם דגים קטנים יותר בגרונו כאשר במקרים מסוימים בליעה של דגים גדולים מדיי הסתיימה במותו. המאובנים שלו התגלו כפרטים בודדים, מה שמעלה את הסיכוי שגם בחייהם חיו בבדידות.

## קישורים חיצוניים

## הערות שוליים

קטגוריה:טקסונים שתוארו בידי אדוארד דרינקר קופ
קטגוריה:בעלי חיים שתוארו ב-1877
קטגוריה:מקריני סנפיר פרהיסטוריים
קטגוריה:בעלי חיים שחיו באאוקן באמריקה הצפונית
רז שפירא

**רז שפירא ליובין** (נולדה ב-16 במאי 1986) היא שחקנית, דוגמנית, ומנחת טלוויזיה עבר ישראלית.

## ביוגרפיה
שפירא נולדה וגדלה במושב קדמת צבי שברמת הגולן. הוריה עוסקים בחקלאות ובהוראה. אמה עלתה בגיל 18 מאנגליה עם אחותה, והתנדבה בקיבוץ בית העמק. ולאחר כמה זמן אחותה שבה לאנגליה ואמה של שפירא נשארה בארץ. שפירא בת שנייה לחמישה אחים, אחותה הגדולה של שפירא מאומצת.

שפירא היא בת להורים גרושים, באותו הזמן שהוריה התגרשו עברה שפירא לגור בתל אביב עוד לפני שהתגייסה לצה"ל.

שפירא למדה משחק אצל רן פסח, ולמדה תואר ראשון בתקשורת.

את דרכה בשואוביז החלה כבר בגיל שבע כשצוות של ערוץ הילדים שפירא הגיע לאולם החזרות, שם התאמנה בהתעמלות קרקע, וביקש לראיין ילדה לתוכנית "גדולים מהחיים" בהנחיית דליק ווליניץ. לאחר מכן, השתתפה בפרסומת של שטראוס.

בשנת 2008 הייתה מנחת פינת וי.איי.פי של התוכנית הקומית של ערוץ 2 "צחוק מעבודה". באותה השנה גם הייתה כתבת שטח של התוכנית "מלכוד 24". כמו כן באותה השנה הנחתה את תוכנית הנוער "רעש".

בשנת 2009 התארחה בתוכנית הטלוויזיה הקומית של ערוץ עשר "החברים של נאור" גילמה את הילה,  מלצרית שיוצאת עם דדי (יובל סמו). באותה השנה הייתה גם כתבת בתוכנית הטלוויזיה "Y בעשר" ששודרה בחברת הכבלים של Yes.

בשנת 2010 הצטרפה לצוות המנחים של ערוץ הילדים וגילמה את דמותה של ירדן. באותה השנה גם גילמה את ירדן בתוכנית "חופש במקום האמיתי". בנוסף באותה השנה גם התארחה בסדרות ערוץ הילדים: "הפיג'מות" בתפקיד אחות בתרימות דם / בתפקיד עצמה, בסדרה "מה בכריש?" בתפקיד שונית מזח, ובסדרה "מנדלבאום בלש פרטי" בתפקיד קים.

בשנים 2011–2012 הייתה שדרית קווים בערוץ הספורט.

היא הייתה כתבת בחדר החדשות של הוט ובתוכנית הכלכלית של לינוי בר-גפן.

שפירא דגמנה בין היתר ל"ספידו", "קסטרו", "פלפל", ו"תמנון".

היא פרשה מעולם המשחק והיא מועסקת כאחות בבית החולים סורוקה.

### חיים אישיים
שפירא הייתה נשואה לכדורסלן ליאור ליובין שנפטר ממחלת הסרטן. שפירא מתגוררת בקיבוץ שובל, והיא אם לשלושה.

## קישורים חיצוניים

## הערות שוליים

קטגוריה:אחיות ישראליות
קטגוריה:סגל המרכז הרפואי האוניברסיטאי סורוקה
קטגוריה:שחקניות קולנוע וטלוויזיה ישראליות
קטגוריה:מנחות ערוץ הילדים
קטגוריה:מנחי ערוץ הילדים
קטגוריה:שובל: אישים
קטגוריה:מושבות: אישים
קטגוריה:מועצה אזורית גולן: אישים
קטגוריה:ישראליות שנולדו ב-1986
גשר שדרת מדיסון

**גשר שדרת מדיסון** (באנגלית : **Madison Avenue Bridge**) הוא גשר נפתח מסתובב בעל ארבעה נתיבים שחוצה את נהר הארלם בעיר ניו יורק, והנושא את רחוב 138 מזרח בין רובע מנהטן והברונקס.

## תיאור הגשר
הגשר מונח על 3 מזחים, כשהרכיב המרכזי הנייד (המסתובב ונפתח) מונח על מזח (מרכזי) הציר, שנתמך על-ידי תוף שמהווה את ציר סיבוב הגשר (ראו בפרק גלריה תמונה של החריץ שלאורכו מתבצע הסיבוב). מזח זה נקרא Pivot Pier . בנוסף, מונח הגשר על 2 מבני לבנים שמעוגנים בקרקעית הנהר (ראו תמונה רלוונטית בפרק גלריה). אורך הרכיב המסתובב של הגשר הוא 91 מ', שמתאים לתנועה ימית משמעותית של ספינות.

הגשר ממוקם כ-650 מ' דרומית לגשר רחוב 145 וכ-750 מ' מצפון לגשר השדרה השלישית. לגשר שני כבישים ברוחב 8.23 מ' כל אחד וכן שתי מדרכות משני צידיו של הגשר, באורך 2.74 מ'כל אחת. אורך הגשר 577 מ'.

## היסטוריה וסטטיסטיקה
הגשר נפתח בשנת 1910 לאחר שהבנייה החלה בשנת 1907, ובעלות של 1,155,987 דולר, והכפיל את הקיבולת של הגשר מאז שנבנה הגשר שקדם לו בשנת 1884. מחלקת התחבורה של העיר ניו יורק  אחראית לתחזוקת הגשר ולתפעולו. עבור שנת 2011, דיווחה מחלקת התחבורה של עירית ניו יורק על נפח תנועה יומי ממוצע בשני הכיוונים של 41,423 כלי רכב. שנתיים אחר כך ההיקף הגיע ל-44,338 כלי רכב, אבל השיא היה בשנת 2002 של 49,487 כלי רכב. בין השנים 2000 ל-2014, הגשר נפתח 69 פעמים לכלי שיט.

הגשר הוא חלק מהמסלול של מרתון העיר ניו יורק השנתי. הרצים חוצים ממנהטן לברונקס דרך גשר שדרת וויליס, עוברים מסלול קצר דרך הברונקס, ואז חוזרים למנהטן לשלב האחרון של המרוץ דרך גשר שדרת מדיסון.

## תחבורה ציבורית
גשר שדרת מדיסון נושא את קו האוטובוס המקומי Bx33 המופעל על ידי רשות התחבורה של העיר ניו יורק , קווי האוטובוס המהיר BxM3 ו-BxM4 המופעלים על ידי חברת האוטובוסים MTA , ואת קו האוטובוס המהיר BxM4C המופעל על ידי Bee-Line Bus System  של מחוז וסטצ'סטר.
## גלריה

קובץ:Madison Avenue Bridge View from West.jpg|גשר שדרת מדיסון במבט ממערב (מכיוון מנהטן)
קובץ:Madison Av. Bridge View from the Bronx.jpg|גשר שדרת מדיסון, מבט מהברונקס (ממזרח - השילוט מפנה לשד' החמישית במנהטן).
קובץ:Madison Avenue Bridge - the Plaque.jpg|כרזת המתכת המקורית משנת 1909 - שנה לפני הפתיחה.
קובץ:The slot along which the bridge is rotated.jpg|החריץ שלאורכו מסתובב הגשר על צירו.
קובץ:Madison Avenue Bridge 20060916-jag9889.jpg|מבט על כל המרכיבים שעליהם מונח הגשר.

## ראו גם
* הגשרים לאורך הארלם ריבר

## קישורים חיצוניים

## ביאורים

## הערות שוליים

קטגוריה:מדינת ניו יורק: גשרים
קטגוריה:ניו יורק: גשרים
קטגוריה:ניו יורק: גאוגרפיה
קטגוריה:הארלם ריבר
Substack

**Substack** (סאבסטאק) היא פלטפורמה מקוונת אמריקאית המאפשרת לכותבים, עיתונאים ויוצרי תוכן לשלוח ניוזלטרים דיגיטליים ישירות למנויים. בנוסף לניוזלטרים מתפרסמים דרך הפלטפורמה גם פודקאסטים, סרטונים ופוסטים קצרים באמצעות הפיצ'ר Substack Notes. השירות הפך פופולרי עם השנים במיוחד עבור כותבים עצמאיים אשר מעוניינים לייצר רווחים מעבודתם מבלי להסתמך על כלי התקשורת המסורתיים. הפלטפורמה מספקת ליוצרי התוכן כלים לניהול של רשימות התפוצה, לטיפול בתשלומים ולניתוח המעורבות של המנויים.

כותבים בולטים בפלטפורמה כוללים בין היתר את ההיסטוריונית הת'ר קוקס ריצ'רדסון, הבלשן ג'ון מק'וורטר, והסופרים צ'אק פלאניוק, מריאן ויליאמסון, וסלמאן רושדי.

## ביקורת
במהלך מגפת הקורונה מספר כותבים בולטים שהואשמו בהפצת מידע כוזב על מגפת הקורונה בפלטפורמות הפופולריות ביותר – כמו טוויטר, פייסבוק ויוטיוב – בחרו לעבור ל-Substack. בשל כך הועלתה ביקורת על כך שהפלטפורמה אפשרה הפצה של מידע שגוי ומזיק. בינואר 2022 ארגון "המרכז למלחמה בשנאה דיגיטלית" פרסם דו"ח המאשים את Substack באירוח תוכן שעלול לסכן את בריאות הציבור. הארגון טען כי החברה מרוויחה כ-2.5 מיליון דולר בשנה רק מדמי המנויים של חמשת הכותבים המובילים אשר קוראים לציבור שלא להתחסן, ואשר להם יש עשרות אלפי מנויים.

## קישורים חיצוניים

* 

* 
* 

## הערות שוליים

קטגוריה:אתרי אינטרנט שהושקו ב-2017
No-One But You (Only the Good Die Young)

"**No-One But You (Only the Good Die Young)**" (בתרגום חופשי לעברית: "**אף אחד מלבדך (רק הטובים מתים צעירים)**") הוא שיר שנכתב על ידי בריאן מיי ובוצע לראשונה על ידי להקתו קווין. השיר נכלל באלבום האוסף החמישי שלה משנת 1997, Queen Rocks, וזה יצא לאור שש שנים לאחר פטירתו של סולן הלהקה, פרדי מרקיורי. בנוסף, יצא השיר לאור כסינגל שכלל את השירים "We Will Rock You" (מתוך *[[News of the World (אלבום)|News of the World]]* משנת 1977), "Tie Your Mother Down" (מתוך *[[A Day at the Races]]* משנת 1976) ו-"Gimme the Prize" (מתוך *[[A Kind of Magic]]* משנת 1986).

שיר זה היה ההוצאה המקורית האחרונה של קווין עד שנת 2014 (כאשר הוציאה לאור שלושה שירים חדשים שהופיעו באלבום האוסף הארבעה עשר שלה, *Queen Forever*) והאחרון שהקליטה הלהקה עם הבסיסט ג'ון דיקון, שעזב את הלהקה בשנת 1999.

## רקע
גיטריסט הלהקה, בריאן מיי סיים לכתוב את השיר לאחר הופעה של קווין עם אלטון ג'ון בפריז בשנת 1997. את השיר כתב והקדיש לכל האנשים שחיו חיים קצרים, ובראשם – סולן הלהקה המנוח, פרדי מרקיורי. במקור, היה אמור השיר להכלל באלבום האולפן השני של מיי משנת 1998, *Another World*. את השיר שלח לרוג'ר טיילור, וזה הציע לשנות את מקצב השיר וחלק ממילותיו, במטרה שלא יהיה בעיקר אודות מרקיורי ולהוציאו לאור תחת שמה של קווין.

## רשימת השמעה
### תקליט 7"

### תקליטור

## משתתפים
* בריאן מיי – זמרה, גיטרה, פסנתר, קולות רקע
* רוג'ר טיילור – זמרה, תופים, קולות רקע
* ג'ון דיקון – בס

## קישורים חיצוניים

## הערות שוליים

קטגוריה:שירי קווין
קטגוריה:שירים באנגלית
קטגוריה:שירים שנכתבו על ידי בריאן מיי
קטגוריה:שירי הנצחה
קטגוריה:בלדות רוק
קטגוריה:שירי רוק
קטגוריה:סינגלים בהוצאת פרלופון
אוניברסיטת המדינה של באולינג גרין

**אוניברסיטת המדינה של באולינג גרין** (באנגלית: **Bowling Green State University**; מכונה גם בראשי תיבות **BGSU**) היא אוניברסיטת מחקר ציבורית בבאולינג גרין, אוהיו, ארצות הברית. הקמפוס האקדמי והמעונות משתרעים על שטח של כ-5,400 דונם. לאוניברסיטה מעבדות מחקר במדעי הטבע והחברה, חינוך, אמנויות, מנהל עסקים, בריאות, מדעי הרוח וטכנולוגיה.

בשנת 1910 קיבל המוסד אישור לעסוק בהכשרת מורים. האוניברסיטה התפתחה מבית ספר רגיל כפרי קטן לאוניברסיטת מחקר ציבורית. אוניברסיטת המדינה של באולינג גרין היא חלק מהמערכת האקדמית של אוהיו והיא בעלת דירוג R2 (אוניברסיטאות דוקטורט עם פעילות מחקרית גבוהה).

אוניברסיטת המדינה של באולינג גרין מציעה למעלה מ-200 תוכניות לתואר ראשון, וכן תוכניות לתואר שני ודוקטורט באמצעות שמונה מכללות אקדמיות. נכון ל-2018 מתגוררים במעונות הסטודנטים של האוניברסיטה כ-6,000 סטודנטים. נכון ל-2020 רשומים בה למעלה מ-20,000 סטודנטים.

לאוניברסיטה קמפוס נוסף בהורון, אוהיו, במרחק של כ-97 ק"מ מזרחית לקמפוס הראשי.

## מכללות
באוניברסיטת המדינה של באולינג גרין 9 מכללות:
* מכללה לאמנויות ומדעים
* מכללה למנהל עסקים
* מכללה לחינוך ופיתוח אנושי
* מכללת פיירלנדס (Firelands)
* מכללה לתואר שני
* המכללה לבריאות ושירותי אנוש
* מכללה למצוינות
* המכללה לאמנויות מוזיקליות
* המכללה לטכנולוגיה, אדריכלות והנדסה שימושית

ממוזער|קו הרקיע של הקמפוס הראשי – מבט מזרחה מבניין המנהלה

## סגל ומחקר
לאוניברסיטת המדינה של באולינג גרין יחס סטודנטים-סגל של 18:1. נכון ל-2020 לאוניברסיטה יש 2,180 חברי סגל אקדמי, הכולל כ-800 חברי סגל אקדמי במשרה מלאה, 312 מורים מן החוץ ו-873 עובדי מחקר.

## קישורים חיצוניים

* 

## הערות שוליים

אוהיו
קטגוריה:אוהיו: חינוך
קטגוריה:איגוד אוניברסיטאות המחקר
גשר רחוב 145

**גשר רחוב 145** (באנגלית: **145th Street Bridge**) הוא גשר נפתח מסתובב בעל ארבעה נתיבים מעל להארלם ריבר בעיר ניו יורק, המחבר את רחוב 145 מערב ושדרת לנוקס במנהטן עם רחוב 149 מזרח ושדרת ריבר בברונקס. הגשר מופעל ומתוחזק על ידי משרד התחבורה של העיר ניו יורק .

הבנייה של גשר רחוב 145 המקורי החלה ב-19 באפריל 1901, והגשר בעלות של 2.75 מיליון דולר נפתח לתנועה ב-24 באוגוסט 1905. המעצב היה אלפרד פנקוסט בולר  שתכנן ועיצב את הגשרים הנפתחים בסיבוב של שדרת מדיסון, גשר סכר מאקומבס וגשר יוניברסיטי הייטס. הגשר נשא בעבר את כביש 22 של מדינת ניו יורק  ואת כביש 100 של המדינה . גשר זה נקרא פעם גם "גשר שדרת לנוקס" , אם כי השם הזה יצא מכלל שימוש.

## תיאור הגשר
מיקומו של הגשר הוא כ-1,250 מ' דרומית לגשר סכר מאקומבס ו-650 מ' מצפון לגשר שדרת מדיסון.
הגשר מונח על 3 מזחים, שעליהם 3 מסבכים כשהרכיב המרכזי הנייד (המסתובב ונפתח) מונח על מזח הציר, הנתמך על-ידי קורת תוף. המזח נקרא Pivot Pier . בנוסף לשלושת המזחים שמעוגנים בקרקעית הנהר, קיימים עוד 4 מבני אבן, 2 בכל צד של הנהר ועל היבשה, הנושאים את צירי הגישה לגשר. בקצה הגשר בכל צד שלו (המזרחי והמערבי), ניצבים 2 מבני אבן עיליים בכל צד שלו (הדרומי והצפוני), בעלי גגות חרוטיים. (ראו כל האלמנטים המוזכרים לעיל בתמונה הראשית של הערך משמאל).

מנועי ההנעה, הבלמים והמכונות האחרות לסיבוב הרכיב הנייד והנפתח של הגשר, ממוקמים על רכיב זה, בתוך הרווח שבין סיפון הכביש לבין קורת התוף העגולה. שולחן הבקרה והבקרות החשמליות למוטת הסיבוב ממוקמים בחדר זה, ממנו מפעילים את פתיחת הגשר.

עבודת בניית הגשר התעכבה, מכיוון שבו זמנית נחפרה מנהרה מתחת לאחד הפירים של הגשר עבור הרכבת התחתית של ניו יורק.

הגשר נושא ארבעה נתיבים ברוחב 3.6 מ', שניים לכל כיוון, בתוספת מדרכה ברוחב של 2.7 מ' מכל צד של הגשר. כבישי הגישה המערבית והמזרחית הם ברוחב 17 מ' ו-41 מ', בהתאמה.

רכיב נייד מסתובב חדש לגשר הורכב בנמל קוימנס  בקוימנס, ניו יורק , בדרום . הרכיב הוחלף בתחילת נובמבר 2006. לצורך כך הגשר נסגר מ-1 נובמבר 2006 ועד 9 פברואר 2007.

בכל צד של הגשר מחסומים נעים הצבועים אדום לבן, שיורדים ומונעים מעבר מכוניות לקראת פתיחת הגשר למעבר ספינות.

## תחבורה ציבורית
גשר רחוב 145 נושא את קו האוטובוס Bx19 המופעל על ידי MTA New York City Transit . בין 2000 ל-2014, הגשר נפתח לכלי שיט 23 פעמים.

על הגשר עוברים כ-30,000 כלי רכב ביום.

## גלריה

קובץ:145th Street Bridge View from West.jpg|גשר רחוב 145 מבט ממערב (ממנהטן)
קובץ:145th Street the Plaque.jpg|השלט הנושא את שם הגשר מכיוון מנהטן
קובץ:145th Street Bridge the Slot.jpg|גשר רחוב 145 החריץ שלאורכו מתבצע סיבוב הגשר
קובץ:145th Street Bridge View from Macombs Dam Bridge.jpg|גשר רחוב 145 מבט מצפון מגשר סכר מאקומבס (הרשת למניעת קפיצות מהגשר)
קובץ:The Central component of the Swing Bridge.jpg|הרכיב המרכזי (הנייד) במערכת סיבוב הגשר. בתמונה חדר השליטה והבקרה על סיבוב הגשר בעת פתיחתו.
קובץ:145 Bridge below jeh.jpg|מבט מערבה ומעלה לגשר ולאחד ממבני האבן בעלי הגגות החרוטיים


## ראו גם
* הגשרים לאורך הארלם ריבר
* גשר שדרת מדיסון
* גשר סכר מאקומבס

## קישורים חיצוניים

* סיור רגלי וירטואלי לאורך וליד גשר רחוב 145. אורך 5.19 ד' (שימת לב למחסומים הצבועים אדום לבן, שמורדים לקראת פתיחת הגשר למעבר ספינות)

## ביאורים

## הערות שוליים

קטגוריה:מדינת ניו יורק: גשרים
קטגוריה:ניו יורק: גשרים
קטגוריה:ניו יורק: גאוגרפיה
קטגוריה:הארלם ריבר
מגדל הספירלה

**מגדל הספירלה** הוא גורד שחקים סופר גבוה עתידי בתל אביב המצוי בתהליכי בנייה. המגדל הוא החלק הרביעי בקומפלקס מגדלי עזריאלי הכולל שלושה גורדי שחקים נוספים שבנייתם החלה ב-1996 ונמשכה אל העשור הראשון והשני של המאה ה-21. עיצובו ימשיך באופן מעט שונה את הקונספט העיצובי של שאר מגדלי המתחם המאופיינים בצורות גאומטריות סגורות – עיגול, משולש ומרובע – כשלעומתם יעוצב בצורת ספירלה.

עבודות הבנייה החלו בשנת 2018 וצפויות להסתיים במחצית השנייה של שנת 2026. גובהו מקומת הכניסה הקובעת ועד לקצה המעקה העליון יהיה כ-335.95 מטרים שיחולקו בין 88 קומות, ועם השלמתו יהפוך לגורד השחקים הגבוה בישראל ולמגדל הראשון בישראל שיכיל מעל 80 קומות.

עלות בנייתו הכוללת מוערכת ב-2.5 מיליארד שקלים.

## היסטוריה
במאי 2013 רכשה קבוצת עזריאלי את בית ידיעות אחרונות הסמוך למתחם. התוכנית הראשונית שהוגשה כללה מגדל אליפטי בן 60 קומות, אולם בארבע השנים שלאחר מכן הוגשו בקשות להגדיל את זכויות הבניה במגרש שהאחרונה שבהן כללה מגדל בן 90 קומות. בספטמבר 2017 נהרס המבנה הישן והחלו ההכנות לבניית המגדל. התוכנית אושרה בוועדה המחוזית לתכנון ולבנייה באוקטובר 2017.

חברת האדריכלים הבינלאומית קוהן פדרסן פוקס (KPF) ומשרד האדריכלים משה צור הופקדו על עיצוב חדש ובדצמבר 2018 פורסמה תוכנית עדכנית למגדל לשימושים מעורבים שיכלול עד 91 קומות, הפעם בצורת ספירלה, ויתנשא לגובה של עד 350 מטרים מעל לפני הים, זאת במקביל לעבודות הדיפון והחפירה שכבר החלו. עוד התפרסם כי הפרויקט צפוי להגיע לסיומו בשנת 2025.

ב-2019 פורסם כי עבודות הדיפון והחפירה ספגו עיכובים בגלל חוסר שביעות רצון של קבוצת עזריאלי מהקבלן המבצע – חברת אשטרום. בנוסף, נתגלעו מאוחר יותר מחלוקות בין עיריית תל אביב לקבוצת עזריאלי בנוגע לבעלות על שטחים ציבוריים. בספטמבר 2022 נפער בולען בנתיבי איילון סמוך לאתר הבנייה ומחלף השלום נסגר למשך חודש. אירועים אלו הובילו בסופו של דבר לעיכוב של שנה בהשלמת הפרויקט, ועל פי ההערכות יסתיים במחצית השנייה של 2026.

## המבנה
באפריל 2023 התקבל היתר הבנייה האחרון והעדכני לפיו יכלול המבנה 88 קומות ויתנשא לגובה של 349.89 מטרים מעל גובה פני הים, כאשר קומת הכניסה הראשית בגובה 13.94 מטרים מעל גובה פני הים. המגדל שנבנה על שטח של 8.4 דונם ישמש לתעסוקה, מסחר, מגורים ומלונאות ויכלול 43 מעליות. 17 קומות ישמשו למגורים שבהן יהיו עד 271 יחידות דיור, ו-19 קומות למלונאות. יתר הקומות ישמשו למסחר ותעסוקה. בשתי הקומות העליונות יפעלו מסעדה וקומת תצפית היקפית של 360 מעלות. בנוסף יהיו בו 8 קומות תת-קרקעיות ששבע מהן ישמשו כחניון. סך כל שטחי הבנייה במגדל יהיו מעל 197 אלף מטרים רבועים.


Azrieli Center Spiral Tower UC 01.jpg|בניית יסודות המגדל, 2021
Azrieli Center Spiral Tower constrution 1.jpg|מגדל הספירלה בבנייה, דרך מנחם בגין, דצמבר 2025
Azrieli Center Spiral Tower constrution 2.jpg|מגדל הספירלה במקביל לכביש איילון דרום, דצמבר 2025


### עיצוב
המגדל מעוצב כמעטפת גלילית המתחילה מבסיסו ועולה בצורה סיבובית למעלה עד שהופכת לקודקוד דמוי מפרש. המעטפת מתעקלת סביב עצמה 3 פעמים ובכל פעם הולכת והופכת צרה יותר – מה שמעניק למבנה את צורתו הספירלית.

## ראו גם
* גורד השחקים הגבוה בישראל
* גורדי שחקים בישראל
* מגדל עזריאלי שרונה
* מגדלי עזריאלי
* מגדל משה אביב
* מגדלי Beyond

## קישורים חיצוניים

## הערות שוליים

הספירלה
קטגוריה:דרך בגין (תל אביב)
קטגוריה:קבוצת עזריאלי
מגדל הספירלה
נתנאל סמית'רס

**נתנאל באראט סמית'רס** (באנגלית: **Nathaniel Barratt Smithers**; 8 באוקטובר 1818 – 16 בינואר 1896) היה עורך דין ופוליטיקאי אמריקאי, איש המפלגה הרפובליקנית, אשר כיהן כחבר בית הנבחרים של ארצות הברית מטעם דלאוור.

## ביוגרפיה
### ראשית חייו ומשפחתו
סמית'רס נולד ב-8 באוקטובר 1818 בדובר שבדלאוור, והיה בנם של פרוטונוטרי המחוז, נתנאל וסוזן פישר בארט סמית'רס. הוא התחנך בבית הספר של עזרא סקובל בדובר ולאחר מכן באקדמיית וסט נוטינגהאם בהדרכת הכומר ג'יימס מגרו. לאחר שהשלים לימודי תואר ראשון ב-Lafayette College באיסטון, פנסילבניה, בשנת 1836, נכנס למחלקה למשפטים של מכללת דיקינסון, בקרלייל, פנסילבניה, עם המחזור של 1840. בשנת 1841 התקבל ללשכת עורכי הדין בדלאוור, והחל את עיסוקו בדובר. אשתו, מרי סמית'רס, הייתה בת דודתו למחצה ונולדו להם ארבעה ילדים, שרק אחד מהם שרד עד לבגרות. מרי הייתה אחותו של הדיפלומט אנוך ג'ויס סמית'רס. לאחר מותה של מרי, התחתן סמית'רס עם מרי בארט טאונסנד מפרדריקה, דלאוור.

### קריירה מקצועית ופוליטית
סמית'רס החל את הקריירה הפוליטית שלו כוויגי, הוא דחה את המועמדות לרוץ לקונגרס ב-1844, אך שימש כפקיד בית המחוקקים של המדינה ב-1845 וב-1847. הוא היה ציר לוועידת הוויגים בפילדלפיה שהציעה את מילרד פילמור ב-1848. אולם, לאחר שהמפלגה דחתה את הביטול ההדרגתי של העבדות והצביעה באופציה המקומית בנוגע לאלכוהול ב-1847, התנכר לזרם המרכזי של הוויגים במדינה ושיתף פעולה עם המפלגה האמריקאית אך לא הפך לחבר במפלגה.

הוא היה יושב ראש משלחת המדינה לוועידה הרפובליקנית בשיקגו שמינתה את אברהם לינקולן. סמית'רס כיהן כמזכיר מדינת דלאוור תחת המושל ויליאם קאנון מ-20 בינואר 1863 עד 23 בנובמבר 1863, אז נבחר לבית הנבחרים של ארצות הברית כדי למלא את המושב שהתפנה עם מותו של הדמוקרטי ויליאם טמפל. במהלך כהונתו שירת בוועדה המיוחדת הקריטית לשיקום ועזר לדחות את המאמצים של נציגי ארקנסו ולואיזיאנה להתקבל מחדש. הוא גם הוביל את התיקון דרך הקונגרס שביטל את רכישת הפטורים מהגיוס. בוועידת בולטימור הרפובליקנית ב-1864, היה חבר בוועד הפועל אך לא תמך במינויו של אנדרו ג'ונסון כסגן נשיא.

כמועמד של מפלגת האיחוד, הובס לאחר קדנציה אחת על ידי ג'ון אנתוני ניקולסון, דמוקרטי, ב-1864 וחזר לעבודה פרטית. בתפקיד זה, הדריך את ג'יימס פנוויל הצעיר, שלימים יהפוך לנשיא בית המשפט העליון של דלאוור. הוא המשיך להוביל את המשלחת הרפובליקנית של דלאוור, ב-1868 מינה את גרנט וב-1880 הצביע עבור בליין. לאחר חזרתו לדובר, היה נשיא הבנק הלאומי הראשון וכיהן במועצת בית הספר. מכללת דיקינסון העניקה לו תואר דוקטור לשם כבוד בשנת 1890.

### מוות ומורשת
סמית'רס מת ב-16 בינואר 1896 בדובר שבדלאוור ונקבר שם בבית הקברות הישן המתודיסט או Whatcoat.

## קישורים חיצוניים

* 
* 

קטגוריה:אמריקאים ילידי דלאוור
קטגוריה:דובר (דלאוור): אישים
קטגוריה:בוגרי מכללת לפאייט
קטגוריה:בוגרי מכללת דיקינסון
קטגוריה:מזכירי המדינה של דלאוור
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1818
קטגוריה:אמריקאים שנפטרו ב-1896